proxectonos/corpus_dominio_legal_administrativo_tmp huggingface dataset:
ORDE do 13 de xullo de 1998 pola que se dispón o cesamento dos vocais por designación do Padroado do Centro Galego de Arte Contemporánea.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 16/07/1998

En virtude do establecido no artigo 5.2º b), do Decreto 326/1996, do 26 de xullo, de regulamentación do Centro Galego de Arte Contemporánea,
DISPOÑO:
Artigo único.-Os cesamentos de Borja Coca Moroder, Adrián Piera, José Jiménez Jiménez, Simón Marchán Fiz e Rudi Fuchs, como vocais por designación do Padroado do Centro Galego de Arte Contemporánea, agradecéndolle-los servicios prestados.
Disposición derradeira
A presente orde entrará en vigor ó día seguinte da súa publicación no Diario Oficial de Galicia.
Santiago de Compostela, 13 de xullo de 1998.
Jesús Pérez Varela
Conselleiro de Cultura, Comunicación Social
e Turismo
6848
ORDE do 23 de abril de 1998 pola que se aproban determinados proxectos editoriais para a educación infantil e se autoriza o uso de libros de texto e dos correspondentes materiais curriculares en centros docentes públicos e privados da Comunidade Autónoma.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/05/1998

O Decreto 89/1993, do 19 de abril, regula a autorización de libros de texto e doutros materiais curriculares para as ensinanzas de réxime xeral, así como o seu uso nos centros docentes.
O devandito decreto establece como elemento fundamental do proceso de autorización a presentación do proxecto editorial e define as condicións que este ten de reunir para a súa aprobación.
A Orde do 15 de novembro de 1994 desenvolve o devandito decreto, concretando a documentación que debe acompaña-la solicitude de autorización e precisando os termos nos que os libros de texto e os materiais curriculares, sempre que se axusten ó proxecto editorial aprobado, farán consta-la autorización.
En virtude das mencionadas normas,
DISPOÑO:
Artigo 1º
Quedan autorizados os proxectos editoriais supervisados que se mencionan no anexo da presente orde, así como o uso nos centros docentes públicos e privados da Comunidade Autónoma dos libros de texto e dos correspondentes materiais curriculares nos que se concretan os devanditos proxectos.
Artigo 2º
Os libros de texto e materiais curriculares resultantes do proxecto editorial mencionado farán consta-la autorización nos termos establecidos na citada Orde do 15 de novembro de 1994.
A presente orde entrará en vigor a partir do día seguinte ó da súa publicación no Diario Oficial de Galicia.
Santiago de Compostela, 23 de abril de 1998.
Celso Currás Fernández
Conselleiro de Educación e Ordenación
Universitaria
Director Xeral de Ordenación Educativa e de Formación Profesional
ANEXO
Relación dos proxectos editoriais supervisados
Editorial
Proxecto
Casals, S.A.
-Proxecto editorial «Correbit» para o 2º ciclo de educación infantil.
Everest Galicia, S.L.
-Proxecto editorial «Novo Flopi» para o 2º ciclo de educación infantil.
Vicens Vives, S.A.
-Proxecto editorial «Educación infantil» para o 2º ciclo de educación infantil.
4789
DECRETO 141/1998, do 22 de maio, polo que se nomean os membros da Xunta Electoral de Galicia.
PRESIDENCIA — II. AUTORIDADES E PERSOAL — 26/05/1998

Os parágrafos 1.c), e 1.d) do artigo 14 da Lei 8/1985, do 13 de agosto, de eleccións ó Parlamento de Galicia, modificada pola Lei de Galicia 15/1992, do 30 de decembro, establecen que a Xunta Electoral de Galicia está composta, entre outros, por catro vocais maxistrados do Tribunal Superior de Xustiza de Galicia, e por catro vocais profesores en activo das facultades de Dereito, de Ciencias Políticas ou de Socioloxía das universidades de Galicia.
O presidente do Tribunal Superior de Xustiza de Galicia, asi como o presidente do Parlamento de Galicia, mediante cadanseu escrito dirixido a esta Presidencia, comunican os vocais designados en virtude dos artigos 14.1º.c) e d) da Lei 8/1985, do 13 de agosto, de eleccións ó Parlamento de Galicia.
Polo exposto, e en cumprimento do disposto no artigo 15.1º, da Lei 8/1985, do 13 de agosto, de eleccións ó Parlamento de Galicia,
DISPOÑO:
Artigo 1º
Por proposta do presidente do Tribunal Superior de Xustiza de Galicia, noméanse vocais da Xunta Electoral de Galicia os maxistrados do dito tribunal que a seguir se indican:
Pablo Saavedra Rodríguez.
Benigno López González.
Miguel Ángel Cadenas Sobreira.
Miguel Ángel Fernández Otero.
Artigo 2º
Por proposta do presidente do Parlamento de Galicia, noméanse vocais da Xunta Electoral de Galicia os profesores que a seguir se indican:
Carlos Ignacio Aymerich Cano.
Jesús Martínez Girón.
José Antonio Portero Molina.
Perfecto Yebra Martull-Ortega.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vintedous de maio de mil novecentos noventa e oito.
Manuel Fraga Iribarne
Presidente
4697
ORDE do 14 de maio de 1998, das consellerías da Presidencia e Administración Pública e de Economía e Facenda, pola que se modifica o artigo 3º da Orde do 28 de novembro de 1997, que modifica a relación de postos de traballo da Consellería de Sanidade e Servicios Sociais e do Servicio Galego de Saúde (Sergas).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/05/1998

O Diario Oficial de Galicia nº 234, do 3 de decembro de 1997, publicou a Orde do 28 de novembro de 1997, das consellerías da Presidencia e Administración Pública e de Economía e Facenda pola que se modifica a relación de postos de traballo da Consellería de Sanidade e Servicios Sociais e do Servicio Galego de Saude (Sergas).
O artigo 3º da citada orde establece que a plena efectividade da relación de postos de traballo na parte correspondente ós servicios veterinarios oficiais da saúde pública non se producirá ata o día 1 de xuño de 1998.
A sentencia nº 85/1998, do 4 de febreiro de 1998, do Tribunal Superior de Xustiza de Galicia, incide claramente na executoriedade do dito acordo, polo que parece aconsellable entre tanto, suspender temporalmente a entrada en vigor do dito artigo.
En consecuencia, por proposta da Consellería de Sanidade e Servicios Sociais,
DIPOÑEMOS:
Artículo 1º
Suspender temporalmente a entrada en vigor a que se refire o artigo 3º da Orde do 28 de novembro de 1997.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 14 de maio de 1998.
Dositeo Rodríguez RodríguezJosé Antonio Orza Fernández
Conselleiro da PresidenciaConselleiro de Economía
e Administración Públicae Facenda
4450
ORDE do 15 de abril de 1998 pola que se fixa o prezo de venda ó público da publicación Plan de Saúde de Galicia 1998-2001.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 25/05/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase co IVE incluído.
Santiago de Compostela, 15 de abril de 1998.
José María Hernández Cochón
Conselleiro de Sanidade e Servicios Sociais
3550
DECRETO 142/1998, do 15 de maio, polo que se acepta a doazón do oratorio que pertenceu a Marcelo Macías, feita por Socorro Alonso Martínez Risco a favor da Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/05/1998

Con data do 9 de setembro de 1997, Socorro Alonso Martínez Risco dou ó Museo Arqueolóxico de Ourense, dependente da Comunidade Autónoma de Galicia, o oratorio que pertenceu a Marcelo Macías.
Con data do 28 de novembro de 1997, a Comisión Superior de Valoración de Bens Culturais de Interese para Galicia informou favorablemente a aceptación da antedita doazón.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por iniciativa do conselleiro de Cultura e Comunicación Social e Turismo, e por proposta do conselleiro de Economía e Facenda, feita nos termos establecidos por Socorro Alonso Martínez-Risco e logo de deliberación do Consello da Xunta de Galicia na súa reunión do día quince de maio de mil novecentos noventa e oito,
DISPOÑO:
Artigo 1º
Acepta-la doazón do oratorio de Marcelo Macías, feita por Socorro Alonso Martínez-Risco.
O dito ben moble incorporarase ó Inventario Xeral de Bens e Dereitos da Comunidade Autónoma de Galicia, quedando adscrito á Consellería de Cultura, Comunicación Social e Turismo.
Artigo 2º
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, quince de maio de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
4836
RESOLUCIÓN do 28 de abril de 1998, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da corrección de erros do convenio colectivo da empresa Kvaerner Eureka Española, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/05/1998

Vista a publicación do texto do convenio colectivo da empresa Kvaerner Eureka Española, S.A., no DOG nº 35 do 20-2-1998, e advertido erro material de transcrición no artigo 11, páxina 1.798, onde consta «Os traballadores eventuais rexeranse pola súa regulamentación laboral específica e os incrementos serán sobre os seus conceptos salariais contratados». O dito parágrafo terase por non posto para tódolos efectos legais, por non constar na última redacción do texto paccionado. Polo que en virtude do disposto no artigo 105 da Lei 30/1992, do 26 de novembro, de réxime xurídico das administración públicas e do procedemento administrativo común, a Delegación da Consellería de Xustiza, Interior e Relacións Laborais de Pontevedra,
ACORDA:
Rectifica-lo erro material de transcrición do convenio colectivo da empresa Kvaerner Eureka Española, S.A., na forma anteriormente indicada, na súa publicación no Diario Oficial de Galicia notificándolle-la presente resolución ás partes afectadas, coa advertencia de que contra ela poderán interpoñer recurso ordinario ante o conselleiro de Xustiza, Interior e Relacións Laborais, no prazo dun mes, contado a partir da data da súa notificación publicándose así mesmo a presente resolución no Diario Oficial de Galicia.
Vigo, 28 de abril de 1998.
Antonio Coello Bufill
Delegado provincial de Pontevedra
4620
ORDE do 23 de abril de 1998 pola que se declara de interese galego a Fundación FAXPG, e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 22/05/1998

Con data do 13 de abril de 1998 foi publicada no Diario Oficial de Galicia a orde da Consellería da Presidencia e Administración Pública, do 18 de marzo de 1998, pola que se clasifica de interese social a Fundación FAXPG, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 5 dos seus estatutos, ten como obxecto logra-la plena integración social das persoas xordas.
Por todo isto, en virtude das competencias que me confire o artigo 34 da Lei 1/1983, do 22 de
febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación FAXPG, ó cumpri-los seus estatutos as prescricións que, para tal efecto, sinala a lexislación vixente en materia de fundacións de interese galego.
Segundo.-Ordena-la inscrición da Fundación FAXPG no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de darlles publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a renderlle contas anualmente ó protectorado e a xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 23 de abril de 1998.
José Mª Hernández Cochón
Conselleiro de Sanidade e Servicios Sociais
3858
RESOLUCIÓN do 11 de maio de 1998, da Secretaría Xeral da Consellería de Cultura, Comunicación Social e Turismo, pola que se emprazan as partes interesadas no recurso contencioso-administrativo 02/0004899/1998, interposto por Lino José Rodríguez Otero e Mª Blanca Coladas Carballosa.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 22/05/1998

Recibiuse nesta consellería escrito da sección segunda da Sala do Contencioso-Administrativo do Tribunal Superior de Xustiza de Galicia polo que se reclama o expediente administrativo referido ó recurso 02/0004899/1998, interposto por Lino José Rodríguez Otero e Mª Blanca Coladas Carballosa contra resolución da Consellería de Cultura, Comunicación Social e Turismo, do 5 de marzo de 1998, desestimatoria parcial dos recursos ordinarios contra outro do director xeral de Patrimonio Cultural, do 29 de setembro de 1997, sobre solicitude de licencia de construcción do muro de separación no predio A Saleta (Meis).
Esta secretaría xeral acordou, en cumprimento do disposto no artigo 61 da Lei do 27 de decembro de 1956, reguladora da xurisdicción contencioso-administrativa, a remisión do expediente administrativo solicitado.
Así mesmo, de conformidade co disposto no artigo 64 da citada lei, modificado pola Lei 10/1992, do 30 de abril, notifícaselles a tódalas persoas interesadas no procedemento e empránzanse para que poidan comparecer en autos ante a referida sala no prazo de nove días.
Santiago de Compostela, 11 de maio de 1998.
Andrés González Murga
Secretario xeral da Consellería de Cultura,
Comunicación Social e Turismo
4528
RESOLUCIÓN do 21 de abril de 1998, da Delegación Provincial de Pontevedra, pola que se modifica a programación do curso PO-8 consonte o disposto no artigo 1.3º da Orde do 15 de decembro de 1997 no que se establece a convocatoria pública para a participación na programación de cursos do Plan Autonómico de Formación de Formadores de formación profesional ocupacional de 1998.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 29/05/1998

A vista do número de solicitudes presentadas para o curso PO-8, e tendo en conta o artigo 1º punto 3 da Orde do 15 de decembro de 1997 pola que se establece a convocatoria pública para a participación na programación de cursos do Plan Autonómico de Formación de Formadores de formación profesional ocupacional de 1998, a delegada provincial resolve modifica-la programación da provincia de Pontevedra desdobrando o citado curso.
Vigo, 21 de abril de 1998.
P.D. (Orde 19-1-1998)
Sagrario Franco Malvar
Delegada provincial de Pontevedra
4890
RESOLUCIÓN do 19 de xuño de 1998, da Direccción Xeral de Patrimonio Cultural, pola que se notifica a resolución dictada polo conselleiro de Cultura, Comunicación Social e Turismo no recurso ordinario interposto contra a resolución desta dirección xeral do 19 de decembro de 1997.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 16/07/1998

De conformidade co disposto no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, notifícaselles ás persoas que no anexo se mencionan a resolución do recurso ordinario OU 1-1-1998, interposto contra a resolución do director xeral de Patrimonio Cultural, do 19 de decembro de 1997, pola que se ordena a retirada dos nichos pegados á igrexa de Lentellais (O Bolo) e a clausura definitiva do antigo cemiterio, que na súa parte dispostiva di:
«Desestima-lo recurso ordinario interposto por Benito Fernández Fernández e outros contra a resolución do director xeral de Patrimonio Cultural, do 19 de decembro de 1997. Ordena-la retirada dos nichos indebidamente pegados e a clausura definitiva dos existentes no adro da igrexa».
Contra a presente resolución, que se transcribe definitiva en vía administrativa, poderase interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ó da súa notificación, lembrándolle que de conformidade co artigo 110.3º da Lei 30/1992, de réxime xurídico das administracións públicas e do procedemento administrativo común, deberá comunicarllo previamente ó órgano que a adoptou e sen prexuízo de que o interesado poida presentar calquera outro recurso que coide conveniente.
E para que conste e sirva de notificación, asino e selo a presente resolución en Santiago de Compostela, o 19 de xuño de 1998.
Ángel Sicart Giménez
Director xeral de Patrrimonio Cultural
ANEXO
Benito Fernández Fernández. DNI: 34.655.797.
Justa Méndez. DNI: 76.773.711.
Manuela Taboada. DNI: 34.572.530.
Lourdes Méndez. DNI: 34.698.377.
Ángela Fernández Mondelo. DNI: 36.257.816.
Marcelina Anta Mondelo. DNI: 34.698.375.
Jaime Rodríguez Mondelo. DNI: 33.026.018.
Obdulia Ramos. DNI: 76.773.698.
Delmiro Fernández Mondelo. DNI: 34.682.771.
6699
ORDE do 10 de xullo de 1998 pola que se determinan os horarios de peche de espectáculos e establecementos públicos na Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/07/1998

A Lei orgánica 16/1995, do 27 de decembro, ampliou as competencias da Comunidade Autónoma de Galicia, transferíndolle con carácter exclusivo a relativa a espectáculos públicos. Polo Real decreto 1640/1996, do 5 de xullo, prodúcese o traspaso de funcións e servicos da Administración do Estado á Comunidade Autónoma de Galicia na dita materia.
A Comunidade Autónoma de Galicia mediante o Decreto 336/1996, do 13 de setembro, asumiu as competencias na citada materia, asignándollas á Consellería de Xustiza, Interior e Relacións Laborais. Neste decreto facúltase ó conselleiro de Xustiza, Interior e Relacións Laborais para dictar cantas disposicións sexan necesarias para o seu desenvolvemento e adopta-las medidas precisas para a plena efectividade e executividade práctica das funcións traspasadas.
Na súa virtude, véñense regulando, mediante as correspondentes ordes, os horarios de peche de espectáculos e establecementos públicos na Comunidade Autónoma de Galicia.
A experiencia maioritariamente positiva e pacífica no cumprimento daqueles, tendo en conta a conveniencia de compatibiliza-los intereses sociais e económicos dos sectores afectados co interese público xeral, procede fixa-los ditos horarios. Por todo o anterior,
DISPOÑO:
Artigo 1º.-Fixación de horarios.
Os espectáculos e festas rematarán e os establecementos públicos pecharán, como máximo, ás horas sinaladas a continuación:
Cinematógrafos2 h.
Teatros2 h.
Circos1 h.
Frontóns1.30 h.
Boleiras1 h.
Canódromos1.30 h.
Espectáculos ó aire libre2 h
Verbenas e festas populares3.30 h.
Restaurantes2.30 h.
Cafés e bares2.30 h.
Cafeterías3 h.
Tabernas1.30 h.
Salas de festas e discotecas de xuventude23 h.
Bares especiais e pubs4 h.
Discotecas, salas de festas e salóns de baile5.30 h.
Cafés teatro, cafés concerto e cafés cantante5 h.
Tablaos flamenco5.30 h.
Artigo 2º.-Ampliación do horario máximo.
Os xoves, venres, sábados e vésperas de festivos estes horarios ampliaranse media hora.
Artigo 3º.-Horario de apertura.
Os bares especiais, pubs, discotecas, salas de festas, salóns de baile, cafés teatro, cafés cantante, cafés concerto e tablaos flamencos non poderán ser abertos antes das 10 horas da mañá.
Artigo 4º.-Infraccións e sancións.
As infraccións do disposto na presente orde serán corrixidas coas sancións previstas na lexislación vixente.
Disposición derrogatoria
Queda derrogada a orde desta consellería, do 30 de decembro de 1997, pola que se determinaron os horarios de peche de espectáculos e establecementos públicos na Comunidade Autónoma de Galicia.
Disposición derradeira
A presente orde manterá o seu vigor desde o mesmo día da súa publicación no Diario Oficial de Galicia ata que, tamén por orde desta consellería, se modifiquen os horarios establecidos para o período de inverno.
Santiago de Compostela, 10 de xullo de 1998.
Jesús C. Palmou Lorenzo
Conselleiro de Xustiza, Interior e Relacións
Laborais
5766
ORDE do 15 de xuño de 1998 pola que se fixa o prezo de venda ó público das publicacións O Souto un Ecosistema en Perigo e Técnicas para a Cría do Caracol.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 16/07/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6º, sinala a obriga de que os prezos privados sexan fixados polas Consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público das publicacións editadas por esta consellería que se relacionan no anexo.
2. Este prezo entenderase con IVE incluído.
Santiago de Compostela, 15 de xuño de 1998.
Cástor Gago Álvarez
Conselleiro de Agricultura, Gandería e Política
Agroalimentaria
ANEXO I
O Souto un Ecosistema en Perigo: 1.800 pesetas.
Técnicas para a Cría do Caracol: 1.880 pesetas.
6267
CORRECCIÓN de erros.-Decreto 95/1998, do 20 de marzo, polo que se modifica o Decreto 309/1995, do 23 de novembro, sobre incentivos para o desenvolvemento económico e fomento da actividade empresarial na Comunidade Autónoma de Galicia.
CONSELLERÍA DE ECONOMÍA E FACENDA — I. DISPOSICIÓNS XERAIS — 19/05/1998

Advertidos erros no texto do devantido decreto, publicado no DOG nº 58, do 26 de marzo de 1998, cómpre face-la seguinte corrección:
Na páxina 3.000; disposición derradeira segunda, liña 2ª, onde di: «... o día ó da súa publicación...», debe dicir: «... o día da súa publicación...».
4687
ORDE do 7 de abril de 1998 pola que se amplía o catálogo autonómico de materiais de base para os materiais forestais de reproducción relativo á especie Pinus Pinaster Ait.
CONSELLERÍA DE MEDIO AMBIENTE — III. OUTRAS DISPOSICIÓNS — 18/05/1998

A Orde do 3 de agosto de 1994 pola que se regula a comercialización de materiais forestais de reproducción en Galicia estableceu a regulación para a Comunidade Autónoma de Galicia do uso de materiais de reproducción de calidade xenética e exterior coñecidas e axeitadas, co fin de incremanta-la capacidade productiva, a sanidade e bondade dos productos das masas forestais e preserva-la variabilidade xenética das especies arbóreas e arbustivas. Co dito fin determinábanse aqueles materiais reproductores que estaban suxeitos á regulamentación establecida na orde, entre os que se encontran os materiais de reproducción de Pinus Pinaster Ait.
Posteriormente, pola Orde do 4 de novembro de 1997 publicouse o catálogo autonómico de materiais de base para os materiais forestais de reproducción relativo á especie Pinus Pinaster Ait que se pretende completar coa presente orde.
Por todo iso, en virtude das competencias que me confire o artigo 34 da Lei 1/1983, do 22 de febreiro, de regulación da Xunta e do seu presidente e o Decreto 482/1997, do 26 de decembro, polo que se establece a estructura orgánica da Consellería de Medio Ambiente e atribúe a esta entre outras, as competencias de ordenación, fomento e mellora da producción, industrialización e comercialización forestal,
DISPOÑO:
Artigo único.-O catálogo autonómico de materiais de base para os materiais de reproducción da especie Pinus Pinaster Ait aprobado por Orde do 4 de novembro de 1997, da Consellería de Agricultura, Gandería e Montes, amplíase cos rodais establecidos no anexo da presente disposición.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 7 de abril de 1998.
José Carlos del Álamo Jiménez
Conselleiro de Medio Ambiente
ANEXO
Catálogo dos materiais de base de Pinus Pinaster Ait.
Rexión de procedencia
Nome de localización
Lonxitude UTMx
Latitude
UTMy
Altitude
metros
Categoría do
material de
reproducción
Natureza do material de base
Autenticidade do material de base
Superficie hectáreas
Galicia costa
Xinzo
538,3
4671,3
100
S
RS
A
4,1
Galicia costa
Arentei
537,9
4658,1
50
S
RS
A
2,6
Galicia costa
Corcubión
483,7
4753,4
95
S
RS
A
1,3
Galicia costa
Fisterra
479,5
4754,2
100
S
RS
A
1,1
Galicia costa
Teo
535,5
4734,3
175
S
RS
A
1,5
Galicia costa
Beade
525,7
4670,0
375
S
RS
A
30
Galicia costa
Corcubión
483,4
4753,0
70
S
RS
A
1,0
Nota:
S: material forestal de reproducción seleccionado.
RS: rodal selecto.
A: autóctono.
4157
ORDE do 1 de abril de 1998 pola que se fixa o prezo de venda ó público da publicación Enquisa de Satisfacción das Usuarias do Programa Galego de Detección Precoz do Cancro de Mama 1996.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 18/05/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase co IVE incluído.
Santiago de Compostela, 1 de abril de 1998.
José María Hernández Cochón
Conselleiro de Sanidade e Servicios Sociais
ANEXO I
Enquisa de Satisfacción das Usuarias do Programa Galego de Detección Precoz do Cancro de Mama 1996: 1.464 pesetas.
3976
ORDE do 2 de abril de 1998 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 18/05/1998

A Lei 13/1991, do 9 de decembro, de taxas, prezos e exacccións reguladoras da Comunidade Autónoma de Galicia, no seu artigo 6 nsinala a obriga de que
os prezos privados sexan fixados polas consellerías correspondentes, logo de informe favorable da Consellería de Econonía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería e que se relacionan no anexo.
2. Estes prezos entenderanse co IVE incluído.
Santiago de Compostela, 2 de abril de 1998.
José María Hernández Cochón
Conselleiro de Sanidade e Servicios Sociais
ANEXO
-O Consumo de drogas en Galicia IV: 1.575 pesetas.-El Comsumo de drogas en Galicia IV: 1.575 pesetas.-Manual de electrocardiografía para Atención Primaria: 750 pesetas.
3968
CORRECCIÓN de erros.-Orde do 21 de abril do 1998 pola que se nomean os membros da Comisión de Selección de Investigación.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 19/05/1998

Advertido un erro na publicación da citada orde (DOG Nº 89, do 12 de maio do 1998) cómpre efectua-la seguinte rectificación:
Na páxina 5.086 onde di: «José Manuel Botana López. Área de ciencias sociais e xurídicas», debe dicir: «Manuel José Botana Agra. Área de ciencias sociais e xurídicas».
4582
CORRECCIÓN de erros.- Orde do 27 de abril de 1998 pola que se regulan os programas de fomento da contratación da Comunidade Autónoma de Galicia para o exercicio de 1998.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 19/05/1998

Advertidos erros na citada orde publicada no Diario Oficial de Galicia nº 82, do xoves 30 de abril de 1998, cómpre efectua-las seguintes correccións:
Na páxina 4.630, no parágrafo 5º, onde di: «... de contratos temporais, a tempo completo e a tempo parcial, nun sistema mixto...», debe dicir: «... de contratos temporais, nun sistema mixto...».
Na páxina 4.633, no artigo 21.2º, onde di: «... ou se produza a transformación do contrato en indefinido. En todo caso o prazo...», debe dicir: «... ou se produza a transformación do contrato en indefinido; nos supostos nos que a contratación fose anterior á entrada en vigor desta orde, o devandito prazo empezará a computarse desde a data de entrada en vigor dela. En todo caso o prazo...».
Na páxina 4.638, no anexo III, na columna onde di: «Nº de baixas por algunha das causas previstas no artigo 9.1º (B)», debe dicir: «Nº de baixas por algunha das causas previstas no artigo 8.1º (B)».
Na páxina 4.640 no anexo V, no recadro onde di «oficina de desemprego inscrito», debe dicir: «oficina de emprego inscrito».
4380
CORRECCIÓN de erros.-Orde do 26 de marzo de 1998 pola que se modifica a do 18 de abril de 1996 pola que se establecen axudas para o financiamento das empresas galegas.
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/05/1998

Advertidos erros no texto da devandita orde, publicada no DOG nº 67, do 8 de abril de 1998, cómpre face-la seguinte corrección:
Na páxina 3.625, artigo único, punto 8, parágrafo segundo, liña 3ª, onde di: «... 29/75...», debe dicir: «... 25/75...».
4651
ORDE do 18 de maio do 1998 pola que se determinan as festas locais nas que se autoriza a apertura de establecementos comerciais durante o ano 1998.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/05/1998

De acordo co disposto no artigo 3.2º do Decreto 365/1996, do 26 de setembro, polo que se regulan
os horarios comerciais no ámbito da Comunidade Autónoma de Galicia, modificado polo Decreto 98/1998, do 20 de marzo, as festas locais soamente se considerarán hábiles para os efectos da actividade comercial se os respectivos concellos así llo solicitan á Consellería de Industria e Comercio con anterioridade ó 15 de novembro de cada ano para a súa incorporación o calendario que rexerá no ano seguinte.
Por outra banda de acordo co disposto ca disposición transitoria primeira do citado Decreto 98/1998, durante o ano 1998 a solicitude á que fai referencia o artigo 3.2º, segundo parágrafo, do Decreto 365/1996 deberá presentarse na Consellería de Industria e Comercio dentro do prazo dun mes contado desde a súa entrada en vigor.
Unha vez transcorrido o prazo para a presentación de solicitudes dos concellos, e á vista das presentadas,
DISPOÑO:
1. Autoriza-la apertura dos establecementos comerciais durante o ano 1998 nos concellos e días que de seguido se relacionan:
-Concello de Barbadás (Ourense): 11 de novembro.
-Concello de Nigrán (Pontevedra): 29 de xuño e 1 de agosto.
2. As festas locais do resto dos concellos non determinados no punto anterior consideraranse inhábiles para os efectos da actividade comercial durante o ano 1998.
Santiago de Compostela, 18 de maio de 1998.
Antonio Couceiro Méndez
Conselleiro de Industria e Comercio
3551
RESOLUCIÓN do 30 de abril de 1998, da Secretaría Xeral da Consellería de Cultura, Comunicación Social e Turismo, pola que se emprazan as partes interesadas no recurso 02/0004946/1998, interposto por Canal Dous, S. Coop.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 15/05/1998

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso interposto por Canal Dous, S. Coop. contra resolución, por delegación (Orde do 15 de decembro de 1997) da Secretaría Xeral da Consellería de Cultura, Comunicación Social e Turismo, do 16 de febreiro de 1998, que desestima o recurso ordinario interposto do 8 de xaneiro de 1998, contra o acordo da mesa de contratación do 15 de decembro de 1997, sobre inadmisión ó procedemento de contratación da xestión indirecta do servicio de radiodifusión sonora en ondas métricas con modulación de frecuencia, esta consellería resolve ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazados para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativo, reformada pola Lei 10/1992, do 30 de abril.
Santiago de Compostela, 30 de abril de 1998.
Andrés González Murga
Secretario xeral da Consellería de Cultura, Comunicación Social e Turismo
3504
CORRECCIÓN de erros.-Decreto 134/1998, do 23 de abril, sobre policía sanitaria mortuoria.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 20/05/1998

Advertido un erro no devandito decreto, publicado no DOG nº 88, do 11 de maio de 1998, cómpre face-las oportunas correccións:
-Na páxina 4.985, na disposición transitoria primeira, onde di: «... na disposición final segunda...», debe dicir: «... na disposición derradeira segunda...».
-Igualmente, na disposición adicional segunda, onde di: «... Decreto 2263/1974, do 20 de xuño», debe dicir: «... Decreto 2263/1974, do 20 de xullo».
-Na páxina 4.992, no artigo 51 punto 1º apartado d), onde di: «... artigo 74.4º da Lei 1/1997, do 24 de marzo, do solo de Galicia», debe dicir: «... artigo 77.4º da Lei 1/1997, do 24 de marzo, do solo de Galicia».
-Na páxina 4.995, no artigo 67, onde di: «... Nos supostos de infraccións moi graves poderá ser acordado polo Consello da Xunta de Galicia o peche temporal do establecemento, instalación ou servicio polo prazo máximo de cinco anos. En tal caso, será de aplicación o previsto no artigo 57 da Lei 8/1980, do 10 de marzo, pola que se aproba o Estatuto dos traballadores», debe dicir: «... Nos supostos de infraccións moi graves poderá ser acordado polo Consello da Xunta de Galicia o peche temporal do establecemento, instalación ou servicio polo prazo máximo de cinco anos».
-Advertida omisión do anexo I, do devandito decreto, cómpre publicalo a seguir:
4218
ORDE do 13 de abril de 1998 pola que se suprime o Comité Asesor da Eritropoietina.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 21/05/1998

O Comité Asesor da Eritropoietina foi creado pola orde da entón Consellería de Sanidade, do 10 de setembro de 1991 (Diario Oficial de Galicia, número 190, do 2 de outubro), co obxectivo de promove-lo uso racional da eritropoietina.
Desde entón, o comité estableceu e divulgou os criterios para a adecuada utilización da eritropoietina en pacientes con anemia asociada a insuficiencia renal grave, criterios que se poden considerar de xeral aplicación en Galicia.
Tendo en conta, conforme a valoración do Comité Asesor que se cumpriron os fins e funcións previstos no artigo 5 de dita orde, e vista a proposta da Dirección Xeral de Farmacia,
DISPOÑO:
Artigo único
Suprímese o comité asesor para a utilización terapéutica da eritropoietina.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 13 de abril de 1998.
José María Hernández Cochón
Conselleiro de Sanidade e Servicios Sociais
4369
CORRECCIÓN de erros.-Orde do 20 de abril de 1998 pla que se regulan axudas e subvencións para a creación de empresas e a integración laboral da muller como estímulo a mulleres emprendedoras de Galicia (programa Emega).
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 20/05/1998

Advertidos erros na citada orde, publicada no Diario Oficial de Galicia nº 82, de 30 de abril de 1998, é necesario efectua-la oportuna corrección:
Na páxina 4.534, onde di: «Orde do 20 de abril de 1998», debe dicir: «Orde do 27 de abril de 1998».
Na páxina 4.535, onde di: «Artigo 5º, punto c, Compromiso expreso de contratación de alomenos unha muller en situación de desemprego, ou se é o caso, compromiso de creación de emprego das solicitantes de acordo co establecido no artígo 2º», debe dicir: «Declaración expresa das mulleres que se van contratar e, se é o caso, compromiso expreso de creación de emprego das solicitantes de acordo co establecido no artigo 2º».
Na páxina 4.536, artigo 11, apartado 2, onde di: «A xustificación deberá referirse a gastos efectuados ata o 31 de decembro de 1998 e necesariamente presentarse antes do 28 de xaneiro de 1999», debe dicir: «A xustificación deberá referirse a gastos efectuados ata o 31 de decembro de 1998 e necesariamente presentarse antes do 28 de febreiro de 1999».
Na páxina 4.541, no anexo II, «no relativo ó programa de investimentos», onde di: «custos de educación», debe dicir: «custos de adecuación».
Na páxina 4.541, no anexo II, onde di: «Provisto de fondos (1)», debe dicir: «Provisión de fondos (1)».
Na páxina 4.542 no anexo II no recadro superior, onde di: «ano 1997 e ano 1998», debe dicir: «ano 1998 e ano 1999».
Na páxina 4.542, no anexo II, «conta de resultados (en miles de pesetas)», onde di: «total ingresos (2)», debe dicir: «total custos (2)».
Na páxina 4.543 no recadro superior, onde di: «ano 1997 e ano 1998», debe dicir: «ano 1998 e ano 1999».
4624
DECRETO 140/1998, do 30 de abril, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 192 POL 97. Guitiriz. E.P. Guitiriz-Vilares, remate.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/05/1998

A Deputación Provincial de Lugo, en sesión celebrada o día 12 de decembro de 1997, aprobou o proxecto de 192 POL 97. Guitiriz E.P. Guitiriz-Vilares, remate e na sesión celebrada o día 29 de decembro de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos precísanse para inicia-las obras dentro dos prazos sinalados pola normativa ó respecto, abundando en que coa terminación desta estrada provincial se remetan as actuacións iniciadas no ano 1995 tendentes a mellorar e alargar unha vía provincial de interese estratéxico para o termo municipal de Guitiriz e comarca, pola súa conexión coa autoestrada do Noroeste, xa que serve de acceso a ela.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa
reunión do día trinta de abril de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 192 POL 97. Guitiriz E.P. Guitiriz-Vilares, remate.
Santiago de Compostela, trinta de abril de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
3501
DECRETO 139/1998, do 30 de abril, polo que se declara a urxente ocupación, para efectos de expropiación forzosa, polo Concello de Boiro (A Coruña), dos bens e dereitos necesarios para a realización das obras do proxecto de expropiación de terreos para novos centros educativos, ampliación do parque da Cachada, piscina climatizada-cuberta e pavillón polideportivo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/05/1998

O Concello de Boiro (A Coruña), en sesión celebrada o día 22 de setembro de 1997, aprobou o proxecto de expropiación dos terreos para novos centros educativos, ampliación do parque da Cachada, piscina climatizada cuberta e pavillón polideportivo e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque os terreos se precisan para poñelos á disposición da Consellería de Educación e Ordenación Universitaria co obxecto de construír un centro de ensino secundario obrigatorio e por outra banda amplia-lo actual parque da Cachada, garantindo deste xeito a existencia dunha zona verde como inmellorable contorno das instalacións.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trinta de abril de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Boiro (A Coruña), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de expropiación dos terreos para novos centros educativos, ampliación do parque
da Cachada, piscina climatizada cuberta e pavillón polideportivo.
Santiago de Compostela, trinta de abril de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
4522
CORRECCIÓN de erros.-Orde do 18 de marzo de 1998 pola que se clasifica como de interese social a Fundación FAXPG.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 20/05/1998

Advertido erro na devandita orde, publicada no DOG nº 69 do 13 de abril de 1998, cómpre efectua-las oportunas correccións:
-Na páxina 3.780, columna segunda, liña 41, onde di: «2. A fundación foi constituída en escritura públi
ca outorgada na Coruña, o día trece de febreiro de 1998, ante o notario do Colexio da Coruña, José Manuel Lois Puente co número catrocentos catro do seu protocolo, por Feliciano Jesús Sola Limia e Antonio José Núñez Gómez, interveñen o primeiro en representación da Federación de Asociacións de Xordos do País Galego e o segundo en nome propio», debe dicir: «A fundación foi constituída en escritura pública outorgada na Coruña, o día trece de febreiro de 1998, ante o notario do Colexio da Coruña, José Manuel Lois Puente co número catrocentos catro do seu protocolo, por Feliciano Jesús Sola Limia quen intervén en representación da Federación de Asociacións de Xordos do País Galego».
4688
RESOLUCIÓN do 29 de abril de 1998, da Secretaría Xeral da Consellería de Cultura, Comunicación Social e Turismo, pola que se emprazan as partes interesadas no recurso contencioso-administrativo 02/0004718/1998, interposto pola Asociación Parroquial Macam.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 20/05/1998

Recibiuse nesta consellería escrito da sección segunda da Sala do Contencioso-Administrativo do Tribunal Superior de Xustiza de Galicia pola que se reclama o expediente administrativo referido ó recurso contencioso-administrativo número 02/0004718/1998, interposto pola Asociación Parroquial Macam contra resolución da Consellería de Cultura, Comunicación Social e Turismo, do 23 de febreiro de 1998.
Esta secretaría xeral acordou, en cumprimento do disposto no artigo 61 da Lei do 27 de decembro de 1956, reguladora da xurisdicción contencioso-administrativa, a remisión do expediente administrativo solicitado.
Así mesmo, de conformidade co disposto no artigo 64 da citada lei, modificado pola Lei 10/1992, do
30 de abril, notifícaselles a tódalas persoas interesadas no procedemento e emprázanse para que poidan comparecer en autos ante a referida sala no prazo de nove días.
Santiago de Compostela, 29 de abril de 1998.
Andrés González Murga
Secretario xeral da Consellería de Cultura,
Comunicación Social e Turismo
4520